**ՀԻՄՆԱՎՈՐՈՒՄ**

**«ԱԲՈՎՅԱՆ ՔԱՂԱՔԻ 2-ՐԴ ԱՐԴՅՈՒՆԱԲԵՐԱԿԱՆ ԹԱՂԱՄԱՍԻ ԹԻՎ 28/3 ՀԱՍՑԵՈՒՄ ԳՏՆՎՈՂ 1.51449 ՀԵԿՏԱՐ ՄԱԿԵՐԵՍՈՎ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան քաղաքի 2-րդ Արդյունաբերական թաղամասի թիվ 28/3 հասցեում գտնվող «ՋԻ ԷՍ ԹԻՄ» ՍՊ ընկերությանը պատկանող (հիմք՝ 2023 թվականի մարտի 03-ի N 03032023-07-0219 վկայական, կադաստրային ծածկագիր՝ 07-002-0103-0202) հողամասը արդյունաբերության, ընդերքօգտագործման և այլ արտադրական նշանակության արդյունաբերական օբյեկտների հողամաս է: Այն մշտապես եղել է արդյունաբերական օբյեկտ և ապապետականացվել է, որպես արդյունաբերական օբյեկտ: Սակայն ՀՀ կառավարության 09.08.2007թ. N 1036-Ն «Հայաստանի Հանրապետության Կոտայքի մարզի Աբովյանի քաղաքային համայնքի (բնակավայրի) գլխավոր հատակագիծը հաստատելու մասին» որոշմամբ հաստատված գլխավոր հատակագծով նշված հողամասն ամբողջությամբ նախատեսված է որպես հատուկ նշանակության հողամաս։

 Հողամասը գտնվում է Աբովյան քաղաքի հարավային մասում, բնակավայրի եզրային մասում գտնվող արդյունաբերական գոտում: Այն ծանրաբեռնված է գործող արդյունաբերական օբյեկտով՝ կաթի վերամշակման արտադրամասով: Սեփականատերը ցանկանում է արդիականացնել գործող արտադրամասը և մեծացնել հզորությունները: Ծրագրի իրականացումը կբերի նոր ներդրումներ և կավելանան նոր հիմնական աշխատատեղեր: սակայն գլխավոր հատակագծով հողամասի համար նախատեսված հեռանկարը ինքնին խոչընդոտում է ներդրումների ներգրավմանը: Միևնույն ժամանակ ՀՀ կառավարության 29.04.2021թ.-ի N 698-Ն որոշմամբ հաստատված կարգի համաձայն հողամասերի նպատակային նշանակությունների հետ կապված անճշտությունների դեպքում, եթե նախկինում հողամասերի նպատակային նշանակությունների փոփոխման վերաբերյալ չկան համապատասխան որոշումներ, ապա հողամասերի նպատակային նշանակությունը փոխվում է ՀՀ օրենսդրությամբ սահմանված կարգով: Ընկերության տնօրենը ՀՀ կառավարության 2011 թվականի դեկտեմբերի 29-ի N 1920-Ն որոշմամբ սահմանված կարգով ներկայացրել է հողամասի նպատակային նշանակության փոփոխության դիմում և անհրաժեշտ փաստաթղթերի փաթեթը, որը ներկայացվել է լիազոր մարմին։ Լիազոր մարմնից ստացվել է ՀՀ վարչապետի 2009 թվականի դեկտեմբերի 22-ի N 1064-Ա որոշմամբ ստեղծված ՀՀ համայնքների քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովի 2023 թվականի հուլիսի 26-ի N 1/փ-227 դրական եզրակացությունը։

Հաշվի առնելով վերոնշյալը առաջարկվում է Աբովյան քաղաքի 2-րդ արդյունաբերական թաղամասի թիվ 8/3 հասցեում գտնվող «ՋԻ ԷՍ ԹԻՄ» ՍՊ ընկերությանը պատկանող 07-002-0103-0202 կադաստրային ծածկագրով 1.51449 հեկտար մակերեսով հողամասի նպատակային նշանակությունը գլխավոր հատակագծում փոփոխել որպես արդյունաբերության, ընդերքօգտագործման և այլ արտադրական նշանակության արդյունաբերական օբյեկտների հողամաս՝ համապատասխանեցնելով պետական գրանցմանը և փաստացի նշանակությանը:

 «Աբովյան քաղաքի 2-րդ արդյունաբերական թաղամասի թիվ 28/3 հասցեում գտնվող 1.51449 հեկտար մակերեսով հողամասի նպատակային նշանակությունը փոփոխելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**